b'\n_START_ARTICLE_\nBay Area thrash metal\n_START_PARAGRAPH_\nBay Area thrash metal ali samo Bay Area Thrash je stil thrash metala, ki se je za\xc4\x8del razvijati v osemdesetih v San Franciscu, Californii (ta regija je znana tudi pod imenom Bay Area). Mnogi smatrajo ta \xc4\x8das in kraj za za\xc4\x8detek thrash metala, speed metala in celo death metala._NEWLINE_V zgodnjih osemdesetih so nastajale skupine kot so Metallica, Exodus, Testament in Death Angel, ki so utemeljitelji te zvrsti. Leta 1985 se je z albumom Seven Churches skupine Possessed zgodila pomembna prelomnica metal glasbe. Album temelji na thrash metalu, a vklju\xc4\x8duje growl, kar je zelo vplivalo na bodo\xc4\x8di razvoj death in black metala. Na te dve zvrsti sta imela velik vpliv tudi Slayerjev Reign in Blood in Scream Bloody Gore skupine Death._NEWLINE_V zgodnjih devetdesetih Bay Area Trash do\xc5\xbeivi zaton. Glavne skupine pri\xc4\x8dno razpadati ali pa se komercializirati, prilagajati novim, modernej\xc5\xa1im stilom glasbe._NEWLINE_Avgusta 2001 je skupina Bay Area trash metal bendov organizirala Thrash of the Titans, da bi pomagali vokalistu Testamentov Chucku Billyu, ki se je bojeval z rakom. Nastopili so Vio-lence (brez Robba Flynna, ki je od\xc5\xa1el k Machine Headom), Death Angel (brez kitarista Gusa Pepe), Heathen, Anthrax, Sadus, Stormtroopers of Death in Exodus. Naklju\xc4\x8dje, \xc5\xa1e isto leto umre Exodusov vokalist Paul Baloff, ki ga je zadela kap._NEWLINE_9. julija 2005 je bil organiziran Thrash Against Cancer. Nastopili so Testament, L\xc3\xa4\xc3\xa4z Rockit in Hirax.'